مسألة الثالث من شروط العوضین اقدرة علی التسلیم
عِوَضینین (ثمن و موثمنین) اوچونجو شرطی: تسلیم ائتمك اوچون گوج اولماق. ظاهیر بودور كی اونون شرط اولماسی قیالجومله شرطدیر. (فیالجومله دئمكدن شاید بونو نظرده توتور: گوج چاتماغی بیر عیدّه عقد زامانی، بیر عیدّه بئیع زامانی شرط بیلیر و یا حتّا اولا بیلر عقددن سونرا دا اولسا ایشكالی اولمایا. اولا بیلر بونو نظرده توتا: بعضیلری تسلّومه گوج اولماغی یعنی ساتیجی وئره بیلمیر آما آلیجی اونو قبض ائلیه بیلر، كیفایت بیلیبلر.) جامعالمقاصد كیتابیندا اولدوغو كیمی. علامه تذكره كیتابیندا بو مسألهیه ایجماع اولدوغونو قئید ائدیب. مبسوط كیتابیندا دا بئله یازیب: «سوداكی بالیغی و سماداكی قوشو ساتماغین جاییز اولمادیغینا ایجماع وار». (البته تملّوك اولموش بالیق و قوش نظرده توتولور.)
ابن زهره الغنیه كیتابیندا یازیر: « بیز سوداكی بالیق و گؤیدهكی قوش كیمی تسلیم اولما ایمكانی اولمایان شئیلردن چكینمك اوچون ثمن و موثمنده، تسلیم اولما گوجونو مؤعتبر بیلیریك. وضعیّتلری بئله اولان شئیلری آلیم ساتیمی ایختیلافسیز اولاراق جاییز دئییل». التذكره كیتابیندا اونون اوچون بئله ایستیدلال گتیریب: « پیغمبر اكرم (ص) غررلی بئیعدن منع ائدیبلر. و بو دا غرر ساییلیر. و ظاهیراً نهی بوردا بئیعین باطیللیگینه سبب اولور ایجماعاً. ایضاح كیتابینین بیر یئریندهده بونا (باطیللیگه) تصریح اولونوب. [بیری ایشكال ائدیرسه كی بو خبر مورسلدیر و ضعیف، دئیَریك:] بو خبرین خاص و عامّین ایچینده مشهور اولماسی اونون مورسل اولدوغونو جوبران ائدر.
تسلیم گوجو اولمایان وضعیّتین غرر اولماسی، فقیهلر و لوغتشوناسلارین اكثرینین سؤزوندن ظاهیر اولور. چونكی غرره میثال وورماق ایستهینده سوداكی بالیغی و گؤیدهكی قوشدان آد آپاریرلار. اوندان علاوه لوغتشوناسلارین چوخونون اونا دئدیكلری تعریف بو مسألهیه صیدق ائدیر. و حضرت علیدن (ع) نقل اولوب: «غرر، ضرریندن آماندان اولونامایان بیر ایشی گؤمكدن عیبارتدیر».
بؤلوم :
یازار : صمد كامران قراملكي
ara_Arab azb_Arab azb_Arab azb_Arab azb_Arab pbt_Arab